**คณะสัตวแพทยศาสตร์ มหาวิทยาลัยเทคโนโลยีมหานคร** เป็นคณะสัตวแพทยศาสตร์ของมหาวิทยาลัยเอกชนแห่งแรกของประเทศไทย โดยตั้งอยู่ ณ 140 ถนนเชื่อมสัมพันธ์ เขตหนองจอก กรุงเทพมหานคร

ประวัติ
-------

คณะสัตวแพทยศาสตร์ มหาวิทยาลัยเทคโนโลยีมหานคร ได้ก่อตั้งขึ้นเมื่อ พ.ศ. 2535 โดย ศาสตราจารย์ นายแพทย์ ยงยุทธ สัจจวานิชย์ ได้เชิญ รองศาสตราจารย์ นายสัตวแพทย์ ดร.ดำรง พฤกษราช อดีตอาจารย์หัวหน้าภาควิชาจุลชีววิทยาทางสัตวแพทย์ คณะสัตวแพทยศาสตร์ มหาวิทยาลัยเกษตรศาสตร์ เข้ามาเป็นคณบดีท่านแรก โดยมีจุดมุ่งหมายเพื่อช่วยแบ่งเบาภาระของรัฐในการผลิตบัณฑิตทางสัตวแพทย์เพื่อให้เพียงพอต่อความต้องการของประเทศที่มีการเจริญเติบโตและพัฒนาการทางด้านอุตสาหกรรมปศุสัตว์เพิ่มขึ้นอย่างต่อเนื่อง โดยได้เปิดรับนักศึกษารุ่นแรก ปีการศึกษา 2535-2536 จำนวน 10 คน ต่อมาทบวงมหาวิทยาลัยให้การรับรองมาตรฐานการศึกษาตั้งแต่ปีการศึกษา 2540 เป็นต้นไป (ตามหนังสือทบวงมหาวิทยาลัยที่ ทม 0207/6098 ลงวันที่ 7 เมษายน 2541) และสำนักงานคณะกรรมการข้าราชการพลเรือน (ก.พ.) ให้การรับรองคุณวุฒิปริญญาสัตวแพทยศาสตรบัณฑิต (สพ.บ) ตั้งแต่ปีการศึกษา 2540 เป็นต้นไป (ตามหนังสือ ก.พ. ที่ นร. 0708.8/873 ลงวันที่ 15 พฤษภาคม 2541)

* เปิดโรงพยาบาลสัตว์เลี้ยงขนาดเล็กในปี พ.ศ. 2539 และปรับปรุงเพื่อรองรับการเรียนการสอนที่มากขึ้น เป็นโรงพยาบาลสัตว์เพื่อการสอนด้านสัตว์เล็กในปี พ.ศ. 2551
* ก่อตั้งศูนย์ชันสูตรโรคสัตว์เปิดในปี พ.ศ. 2540
* โรงเรือนสัตว์ทดลองขนาดเล็กเปิดในปี พ.ศ. 2541
* มหาวิทยาลัยอนุมัติก่อสร้างอาคาร I และแล้วเสร็จในปี พ.ศ. 2543 เพื่อใช้ในกิจการโรงพยาบาลสัตว์เลี้ยงขนาดใหญ่
* ปี พ.ศ. 2550 คณะฯ จัดงานประชุมวิชาการทางสัตวแพทย์ เป็นครั้งแรก
* ปี พ.ศ. 2551 มหาวิทยาลัยก่อสร้างอาคารเรียน R เพื่อใช้ในการเรียนการสอนของนักศึกษาสัตวแพทย์ และการให้บริการวิชาการ และบริการสังคม
* ปี พ.ศ. 2552 คณะสัตวแพทยศาสตร มหาวิทยาลัยเทคโนโลยีมหานคร เข้าเป็นสมาชิก Asian Association Veterinary Schoolซึ่งการเป็นสร้างความร่วมมือทางวิชาการสำหรับสถานบันการศึกษาในระดับภูมิภาค
* เปิดหลักสูตร วท.ม. (สาขาวิชาเทคโนโลยีชีวภาพสัตว์) และ สก.อ. ให้การรับรองหลักสูตรตั้งแต่ปีการศึกษา 2552 เป็นต้นไป

หลักสูตร
--------

### ระดับปริญญาตรี

คณะสัตวแพทยศาสตร์ เปิดสอนหลักสูตรในระดับปริญญาบัณฑิต 1 หลักสูตร

* สัตวแพทยศาสตรบัณฑิต (Doctor of Veterinary Medicine)

### ระดับปริญญาโท

* วิทยาศาสตรมหาบัณฑิต สาขาวิชาเทคโนโลยีชีวภาพสัตว์ (Master of Science (Animal Biotechnology))

โครงสร้างการบริหาร
------------------

* **คณบดีคณะสัตวแพทยศาสตร์**

รองศาสตราจารย์ น.สพ.ดร.จตุพร กระจายศรี

* **รองคณบดีฝ่ายวิชาการ**

ผู้ช่วยศาสตราจารย์ น.สพ.ดร.ทนงศักดิ์ มะมม

* **รองคณบดีฝ่ายวิจัย**

อาจารย์ น.สพ.ดร.จำลอง มิตรชาวไทย

* **รองคณบดีฝ่ายประกันคุณภาพการศึกษา**

อาจารย์ สพ.ญ.ดร.อารยา สืบขำเพชร

* **รองคณบดีฝ่ายกิจการนักศึกษาและประชาสัมพันธ์**

อาจารย์ น.สพ.วีรพันธ์ นกแก้ว

* **ผู้อำนวยการบัณฑิตศึกษา สาขาวิชาเทคโนโลยีชีวภาพสัตว์**

อาจารย์ ดร.สรรเพชญ โสภณ

โรงพยาบาลสัตว์เพื่อการสอนด้านสัตว์ใหญ่
--------------------------------------

โรงพยาบาลเพื่อการสอนด้านสัตว์ใหญ่
เป็นหน่วยงานที่ให้บริการให้คำปรึกษาด้านสุขภาพสัตว์และการเลี้ยงสัตว์แก่เกษตรกร พร้อมทั้งบริการตรวจวินิจฉัยโรคและรักษาสัตว์ป่วยทั้งในและนอกสถานที่ในเขตพื้นที่ภาคตะวันออก โดยมีอุปกรณ์ เครื่องมือที่ทันสมัย เช่น เครื่องเอ็กซเรย์ เครื่องอัลตราซาวนด์ เป็นต้น อีกทั้งยังให้บริการย้ายฝากตัวอ่อนในโคและแพะ ให้คำปรึกษาแก้ไขปัญหาผสมติดยากและการจัดตั้งศูนย์ผลิตน้ำเชื้อแช่แข็ง ทั้งนี้ยังเป็นหน่วยงานสนับสนุนการทำงานวิจัยและการค้นคว้าเพื่อพัฒนาด้านวิชาการของอาจารย์ รวมถึงการเรียนการสอนของนักศึกษาโดยมุ่งเน้นให้นักศึกษาเรียนรู้ได้จากประสบการณ์จริงภายใต้การดูแลของนายสัตวแพทย์ประจำโรงพยาบาล และคณาจารย์ที่มีความสามารถเฉพาะด้านอย่างใกล้ชิด
โรงเรือนสัตว์ทดลองขนาดใหญ่
เป็นสถานที่สำหรับการเลี้ยงสัตว์ทดลองขนาดใหญ่ ได้แก่ โค แพะ ม้า และสุกร รวมทั้งสัตว์ปีก สัตว์น้ำ และสัตว์ป่า เพื่อใช้สำหรับสนับสนุนการเรียนการสอนของนักศึกษาที่มุ่งหวังให้สามารถปฏิบัติงานได้จริง นอกจากนี้ยังเป็นโรงเรือนที่ใช้สำหรับอภิบาลสัตว์ป่วยที่ต้องได้รับการดูแลอย่างใกล้ชิดก่อนที่เจ้าของสัตว์จะนำกลับไปดูแลต่อได้
รถโรงพยาบาลสัตว์เคลื่อนที่
เป็นรถที่ใช้ในการปฏิบัติงานนอกสถานที่ของโรงพยาบาลเพื่อการสอนด้านสัตว์ใหญ่ โดยมียา เวชภัณฑ์และอุปกรณ์ต่างๆ พร้อมที่จะให้ความสะดวกแก่เจ้าของที่ไม่สามารถนำสัตว์มารับบริการที่โรงพยาบาลได้ โดยเปิดให้บริการทั้งสัตว์เลี้ยงขนาดเล็กและสัตว์เลี้ยงขนาดใหญ่ พร้อมทั้งมีนายสัตวแพทย์ประจำโรงพยาบาลและคณาจารย์ที่มีความรู้ความสามารถไปให้บริการ
รถการบริการคลินิกเฉพาะทาง
เพื่ออำนวยความสะดวกต่อผู้ใช้บริการทางโรงพยาบาลเพื่อการสอนด้านสัตว์ใหญ่จึงจัดให้มีการให้บริการคลินิกเฉพาะทางขึ้น โดยกำหนดการให้บริการดังนี้
* วันจันทร์ - คลินิกทางสูติศาสตร์, คลินิกสัตว์เคี้ยวเอื้อง
* วันอังคาร - คลินิกสัตว์ป่า
* วันพุธ - คลินิกสุกร, คลินิกสัตว์ปีก
* วันพฤหัสบดี - คลินิกม้า
* วันศุกร์ - คลินิกสัตวแพทย์สาธารณสุข

โรงพยาบาลสัตว์เพื่อการสอนด้านสัตว์เล็ก
--------------------------------------

โรงพยาบาลเพื่อการสอนด้านสัตว์เล็ก
* ด้านอายุรกรรม
* ด้านทันตกรรม
* ด้านศัยกรรม
* ด้านตรวจวินิจฉัยพิเศษ
* ตรวจวินิจฉัยห้องปฏิบัติการ

เวลาทำการ
* จันทร์-อังคาร เช้า 09.00-11.30 น. บ่าย 13.00-20.00 น.
* พุธ เช้า 09.00-11.30 น. บ่ายปิดบริการ
* พฤหัส-ศุกร์ เช้า 09.00-11.30 น. บ่าย 13.00-20.00 น.
* เสาร์-อาทิตย์ เช้า 09.00-11.30 น.บ่าย 13.00-17.00 น.

หยุดทุกวันหยุดนักขัตฤกษ์

* ผ่าตัดศัลยกรรมโทรนัดล่วงหน้า

ศูนย์บริการชันสูตรโรคสัตว์
--------------------------

ห้องปฏิบัติการพยาธิวิทยาคลินิก
* หน่วยโลหิตวิทยา
* หน่วยตรวจน้ำเหลืองทางชีวเคมี
* หน่วยตรวจวิเคราะห์ปัสสาวะ
* หน่วยเซลล์วิทยาวินิจฉัย

ห้องปฏิบัติการปรสิตวิทยาคลินิก
ห้องปฏิบัติการจุลพยาธิวิทยา
ห้องปฏิบัติการชันสูตรซากสัตว์
ห้องปฏิบัติการแบคทีเรียและราวิทยา
* หน่วยตรวจวินิจฉัยโรคที่เกิดจากการติดเชื้อแบคทีเรียในสัตว์
* หน่วยตรวจตรวจวินิจฉัยโรคที่เกิดจากการติดเชื้อราในสัตว์

อ้างอิง
-------

* คณะสัตวแพทยศาสตร์ มหาวิทยาลัยเทคโนโลยีมหานคร
* ประวัติการก่อตั้งคณะสัตวแพทยศาสตร์ มหาวิทยาลัยเทคโนโลยีมหานคร เก็บถาวร 2008-05-15 ที่ เวย์แบ็กแมชชีน

แหล่งข้อมูลอื่น
---------------

* คณะสัตวแพทยศาสตร์ มหาวิทยาลัยเทคโนโลยีมหานคร
* มหาวิทยาลัยเทคโนโลยีมหานคร
* สมาคมศิษย์เก่าคณะสัตวแพทยศาสตร์มหาวิทยาลัยเทคโนโลยีมหานคร

| * ด
* ค
* ก
รายชื่อโรงเรียนสัตวแพทย์และเทคนิคการสัตวแพทย์ในประเทศไทย ไทย |
| --- |
| สถาบันอุดมศึกษาของรัฐ | กาฬสินธุ์ (เทคนิคการสัตวแพทย์) • มหาสารคาม |  |
| สถาบันอุดมศึกษา  ในกำกับของรัฐ | เกษตรศาสตร์ (สัตวแพทยศาสตร์) • เกษตรศาสตร์ (เทคนิคการสัตวแพทย์) • ขอนแก่น • จุฬาลงกรณ์ • จุฬาภรณ์ • เชียงใหม่ • มหิดล • แม่โจ้ • สงขลานครินทร์ • วลัยลักษณ์ |
| มหาวิทยาลัย  เทคโนโลยีราชมงคล | ตะวันออก • ศรีวิชัย |
| สถาบันอุดมศึกษาเอกชน | เทคโนโลยีมหานคร • เวสเทิร์น |
| รายชื่อ • หมวดหมู่ • โครงการ • สถานีย่อย |

| * ด
* ค
* ก
หน่วยงานในมหาวิทยาลัยเทคโนโลยีมหานคร |
| --- |
| คณะ | วิทยาการและเทคโนโลยีสารสนเทศ • สัตวแพทยศาสตร์ • บริหารธุรกิจ • วิศวกรรมศาสตร์ • วิทยาศาสตร์ • บัณฑิตวิทยาลัย |
| หมวดหมู่ • โครงการ • สถานีย่อย |